
Parlamentul  României

Camera  Deputaţilor
Comisia pentru Sănătate şi Familie
                         Nr. 28/425/ 10 iunie 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la proiectul de Lege privind aprobarea Ordonanţei de urgenţă a Guvernului nr. 63/2002 pentru modificarea Legii asigurărilor sociale de sănătate nr.145/1997, înaintat Comisiei pentru sănătate şi familie  cu adresa nr.278 din 3 iunie 2002.

La întocmirea raportului , comisia a avut în vedere avizul Comisiei juridice, de disciplină şi imunităţi, avizul Consiliului Legislativ şi avizul Consiliului Economic şi Social.

În raport de obiectul şi conţinutul său, ce vizează modificarea unei legi organice, proiectul de lege face parte din categoria legilor organice.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                              Nr. 28/425/ 10 iunie 2002

R A P O R T    

asupra proiectului de Lege privind aprobarea Ordonanţei de urgenţă a Guvernului nr. 63/2002 pentru

modificarea Legii asigurărilor sociale de sănătate nr.145/1997

1. Cu adresa nr.278 din 3 iunie 2002,  Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a  proiectului de Lege privind aprobarea Ordonanţei de urgenţă a Guvernului nr. 63/2002 pentru modificarea Legii asigurărilor sociale de sănătate nr.145/1997 . La întocmirea raportului , comisia a avut în vedere avizul Comisiei juridice, de disciplină şi imunităţi, avizul Consiliului Legislativ şi avizul Consiliului Economic şi Social.


Proiectul de lege are ca obiect de reglementare modificarea legii nr.145/1997 privind asigurările sociale de sănătate, în sensul că autorizează Casa Naţională de Asigurări de Sănătate ca, pe baza unei metodologii elaborate, să încheie şi să deruleze contracte de furnizare a medicamentelor şi materialelor specifice achiziţionate prin licitaţie la nivel naţional, în vederea realizării programelor naţionale de sănătate finanţate din bugetul Ministerului Sănătăţii şi Familiei şi din bugetul fondului de asigurări sociale de sănătate.


Prin adoptarea prezentului proiect de lege se elimină disfuncţionalităţile în derularea contractelor, determinate de neplata la termen, cu consecinţe majore asupra aprovizionării ritmice a spitalelor, a utilizării cu eficienţă a fondurilor, 

precum şi asupra asistenţei medicale. Totodată promovarea proiectului de lege deschide calea finanţării programelor naţionale de sănătate precum:“Supravegherea şi controlul tuberculozei”, “Supravegherea şi controlul infecţiei HIV/SIDA”, etc. Având în vedere că, potrivit prevederilor Ordonanţei de urgenţă a Guvernului nr.60/2001 privind achiziţiile publice, contractele trebuie să se încheie la data de 30 iunie 2002, se impune modificarea şi completarea în regim de urgenţă a Legii asigurărilor sociale de sănătate nr.145/1997, cu modificările şi completările ulterioare .


Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele ce fac obiectul raportului.

2. În raport de obiectul şi conţinutul său, ce vizează modificarea unei legi organice, proiectul de lege face parte din categoria legilor organice, potrivit prevederilor art.74 alin.(1) din Constituţia României.

3. La dezbaterea proiectului de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor doamna Luminiţa Gheorghiu, secretar de stat al Ministerului Sănătăţii şi Familiei .

4. La lucrările comisiei din 4 şi 5.06.2002, din totalul de 14 membri, au fost prezenţi 12 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Articolul unic

“Articolul unic. – Se aprobă Ordonanţa de urgenţă a Guvernului nr. 63/2002 pentru modificarea Legii asigurărilor sociale de sănătate nr.145/1997.”
Se propune să se reformuleze după cum urmează:

“Articol unic. - Se aprobă Ordonanţa de urgenţă a Guvernului nr. 63/2002 pentru modificarea Legii asigurărilor sociale de sănătate nr.145/1997, publicată în Monitorul Oficial al României , Partea I, nr.373 din 3 iunie 2002, cu următoarele modificări:”


Pentru respectarea normelor de tehnică legislativă.



2.
Art.I, pct.2, art.60, alin.(1) lit.c)
( legea de aprobare)

“2. Litera c) a alineatului (1) al articolului 60 va avea următorul cuprins:

c) Fondul de redistribuire se calculează pe baza datelor demografice, de morbiditatea şi a complexităţii serviciilor medicale şi se utilizează pentru susţinerea bugetelor caselor de asigurări de sănătate judeţene, respectiv a municipiului Bucureşti, al Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi al Casei Asigurărilor de Sănătate a Transporturilor, cu dezechilibre financiare, precum şi pentru plata medicamentelor şi a materialelor specifice livrate în baza contractelor de achiziţii publice încheiate pentru programele de sănătate finanţate din bugetul asigurărilor sociale de sănătate.”
În legea de aprobare se introduce un punct, ca pct.1,  cu următorul cuprins:

“1. La articolul I punctul 2, litera c) a alineatului (1) al articolului 60 va avea următorul cuprins:

c) Fondul de redistribuire se calculează pe baza datelor demografice, de morbiditatea şi a complexităţii serviciilor medicale şi se utilizează pentru susţinerea bugetelor caselor de asigurări de sănătate judeţene, respectiv a municipiului Bucureşti, al Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi al Casei Asigurărilor de Sănătate a Ministerului Lucrărilor Publice, Transporturilor şi Locuinţei , cu dezechilibre financiare, precum şi pentru plata medicamentelor şi a materialelor specifice livrate în baza contractelor de achiziţii publice încheiate pentru programele de sănătate finanţate din bugetul asigurărilor sociale de sănătate.”


Pentru corelare cu Legea nr.773/2001 pentru aprobarea Ordonanţei de urgenţă a Guvernului nr.  41/1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor.

3.
Art.I, pct.3, art.61
( legea de aprobare)

“3. Articolul 61 va avea următorul cuprins:

Art.61. – Sumele rămase neutilizate la nivelul Casei Naţionale de Asigurări de Sănătate , al caselor de asigurări de sănătate judeţene, respectiv a municipiului Bucureşti, al Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi al Casei Asigurărilor de Sănătate a Transporturilor, la sfârşitul fiecărui an, se reportează în anul următor şi se utilizează pe destinaţiile prevăzute la art.59 şi art.60, în limita bugetului aprobat.”
În legea de aprobare se introduce un punct, ca pct.2,  cu următorul cuprins:

“2. La articolul I punctul 3, articolul 61 va avea următorul cuprins:
Art.61. – Sumele rămase neutilizate la nivelul Casei Naţionale de Asigurări de Sănătate , al caselor de asigurări de sănătate judeţene, respectiv a municipiului Bucureşti, al Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi al Casei Asigurărilor de Sănătate a Ministerului Lucrărilor Publice, Transporturilor şi Locuinţei , la sfârşitul fiecărui an, se reportează în anul următor şi se utilizează pe destinaţiile prevăzute la art.59 şi art.60.”

Autori: Comisia pentru sănătate şi familie şi Ministerul Sănătăţii şi Familiei .


Sumele reportate pentru aceleaşi destinaţii se include în bugetul aprobat, limitarea bugetului constituind-o creditele anuale alocate plus sumele reportate. Bugetul Fondului de asigurări sociale de sănătate trebuie să prevadă venituri egale cu cheltuielile. Excedentul obţinut trebuie raportat în anul următor pe destinaţiile prevăzute.

Pentru corelare cu Legea nr.773/2001 pentru aprobarea Ordonanţei de urgenţă a Guvernului nr.  41/1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor.


În cursul dezbaterilor nu s-au înregistrat amendamente respinse.

Comisia a propus, în unanimitate, aprobarea proiectului de Lege pentru aprobarea Ordonanţei de urgenţă a Guvernului nr. 63/2002 pentru modificarea Legii asigurărilor sociale de sănătate nr.145/1997.

              PREŞEDINTE,                                                                                                                    SECRETAR,

DEP.ACAD.PROF.DR.MIRCEA IFRIM                                                                             DEP.FARM.ION BURNEI

